钦定古今图书集成/明伦汇编/官常典/第099卷 > 梁庄王瞻垍
## 钦定古今图书集成/明伦汇编/官常典/第099卷 > 梁庄王瞻垍

按《明外史》本传：“梁王瞻垍，仁宗第九子，母郭贵妃，永
乐二十二年封，宣德四年，就藩，居郢邸。襄王瞻墡自
长沙徙襄阳，道安陆，与瞻垍留连不忍去。濒别，瞻垍
恸曰：‘兄弟不复更相见，奈何’？左右皆泣下。正统元年，
言府卑湿，乞更爽垲地。帝诏郢中岁歉，俟有秋理之。
竟不果。亡何，薨，正统六年也。谥曰庄王。无子，封除。梁”
故得郢田宅园湖，后皆赐襄王。及睿宗封安陆，尽得
梁、郢邸田，供二王祠祀。